พระราชกฤษฎีกาจัดตั้งเทศบาลตำบลคลองแหอำเภอหาดใหญ่ จังหวัดสงขลาพ.ศ. ๒๕๔๖ ภูมิพลอดุลยเดชป.ร.ให้ไว้ ณวันที่ ๒๙ กันยายน พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งองค์การบริหารส่วนตำบลคลองแหอำเภอหาดใหญ่ จังหวัดสงขลา ขึ้นเป็นเทศบาลตำบลอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติเทศบาล พ.ศ. ๒๔๙๖ ประกอบกับมาตรา๔๒ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลคลองแห อำเภอหาดใหญ่ จังหวัดสงขลา พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งองค์การบริหารส่วนตำบลคลองแหอำเภอหาดใหญ่ จังหวัดสงขลา ขึ้นเป็นเทศบาลตำบล มีชื่อว่า เทศบาลตำบลคลองแห ในอำเภอหาดใหญ่จังหวัดสงขลามาตรา ๔ ให้กำหนดเขตเทศบาลตำบลคลองแหไว้ดังนี้หลักเขตที่ ๑ ตั้งอยู่บริเวณกึ่งกลางคลองอู่ตะเภา บ้านคดยางด้านเหนือจากหลักเขตที่ ๑ เป็นเส้นเลียบแนวกึ่งกลางคลองอู่ตะเภาไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ที่แนวกึ่งกลางคลองอู่ตะเภาตรงจุดที่บรรจบกับแนวเส้นแบ่งเขตระหว่างตำบลคลองแหกับตำบลคูเต่า อำเภอหาดใหญ่ จังหวัดสงขลาจากหลักเขตที่ ๒ เป็นเส้นเลียบตามแนวเส้นแบ่งเขตระหว่างตำบลคลองแหกับตำบลคูเต่า อำเภอหาดใหญ่ จังหวัดสงขลาและแนวเส้นแบ่งเขตระหว่างตำบลคลองแห กับตำบลน้ำน้อย อำเภอหาดใหญ่จังหวัดสงขลา ไปทางทิศตะวันออกเฉียงใต้ ถึงหลักเขตที่ ๓ซึ่งตั้งอยู่ตรงคลองบางโหนดมาบรรจบด้านตะวันออกจากหลักเขตที่ ๓ เป็นเส้นเลียบตามแนวเส้นแบ่งเขตระหว่างตำบลคลองแหกับตำบลน้ำน้อย อำเภอหาดใหญ่ จังหวัดสงขลา ถึงหลักเขตที่ ๔ ซึ่งตั้งอยู่ตรงจุดที่ทางหลวงแผ่นดินหมายเลข๔๐๗ ถนนกาญจนวนิช (สายหาดใหญ่ - สงขลา) ตัดกับทางรถไฟสายเก่า (สายหาดใหญ่ - สงขลา)ด้านใต้จากหลักเขตที่ ๔ เป็นเส้นเลียบกึ่งกลางทางรถไฟสายเก่า (สายหาดใหญ่- สงขลา) ไปทางทิศตะวันตกเฉียงใต้ ถึงหลักเขตที่ ๕ ซึ่งตั้งอยู่ตรงจุดทางรถไฟสายเก่า(สายหาดใหญ่ - สงขลา) ตัดกับคลองเตยฝั่งตะวันออกจากหลักเขตที่ ๕ เป็นเส้นเลียบตามแนวเขตทางรถไฟสายเก่า(สายหาดใหญ่ - สงขลา) ฟากทิศใต้ ไปทางทิศตะวันตกเฉียงใต้ถึงหลักเขตที่ ๖ ซึ่งตั้งอยู่ตรงจุดที่ทางรถไฟสายใต้ (กรุงเทพฯ - ปาดังเบซาร์)มาบรรจบกับทางรถไฟสายเก่า (สายหาดใหญ่ - สงขลา)จากหลักเขตที่ ๖ เป็นเส้นเลียบตามแนวทางรถไฟสายใต้ (กรุงเทพฯ- ปาดังเบซาร์) ฟากทิศใต้ ไปทางทิศตะวันตกเฉียงเหนือ ถึงหลักเขตที่ ๗ซึ่งตั้งอยู่ริมคลองอู่ตะเภาฝั่งตะวันตก บริเวณเชิงสะพานรถไฟสายใต้ตรงจุดที่ทางรถไฟสายใต้(กรุงเทพฯ - ปาดังเบซาร์) ตัดกับคลองอู่ตะเภาด้านตะวันตกจากหลักเขตที่ ๗ เป็นเส้นเลียบแนวกึ่งกลางคลองอู่ตะเภาไปทางทิศเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักเขตย่อยปักไว้เพื่อแสดงแนวเขตตามสมควรมาตรา ๕ในระหว่างที่ยังไม่มีคณะเทศมนตรีเทศบาลตำบลคลองแห ให้ผู้ซึ่งดำรงตำแหน่งปลัดองค์การบริหารส่วนตำบลคลองแหในวันที่พระราชกฤษฎีกานี้ประกาศในราชกิจจานุเบกษา ปฏิบัติหน้าที่ปลัดเทศบาลตำบลคลองแหเท่าที่จำเป็นไปพลางก่อนและให้รวมถึงการปฏิบัติหน้าที่ของนายกเทศมนตรีตามมาตรา ๔๕ วรรคห้า แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) พ.ศ. ๒๕๔๒ ด้วยมาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลคลองแหอำเภอหาดใหญ่ จังหวัดสงขลา พ.ศ. ๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากองค์การบริหารส่วนตำบลคลองแห อำเภอหาดใหญ่ จังหวัดสงขลา มีสภาพอันสมควรยกฐานะขึ้นเป็นเทศบาลตำบลคลองแหอำเภอหาดใหญ่ จังหวัดสงขลา เพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปิติวรรณ/จัดทำ๒๒ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๑๒๐/ตอนที่ ๙๕ ก/หน้า ๓๕/๒ ตุลาคม ๒๕๔๖